ย่อยข่าวกองทุน
กองทุนMGELวูบตามหุ้นทั่วโลก
19 ส.ค. 2554

กองทุนMGELวูบตามหุ้นทั่วโลก
น.ส.ประภา ปูรณโชติ กรรมการผู้จัดการ บลจ.เอ็มเอฟซี ในฐานะผู้จัดการกองทุนปิดเอ็มเอฟซี โกลบอล อิควิตี้ ฟันด์ (MGE) เปิดเผยว่า งวดปีสิ้นสุดวันที่ 31 ธ.ค.2553 กองทุนมีสินทรัพย์สุทธิจากการดำเนินงานเพิ่มขึ้น 27.62 ล้านบาทหรือ 0.46 บาทต่อหน่วย จากปี 2552 มีสินทรัพย์สุทธิจากการดำเนินงาน 98.21 ล้านบาทหรือ 1.57 บาทต่อหน่วย ซึ่งเป็นผลจากราคาตลาดของหลักทรัพย์ที่ลงทุนในต่างประเทศปรับตัวลดลงเป็นไปตามสภาวการณ์ของตลาดหุ้นทั่วโลก
ฟินันซ่ามั่นใจโปรตุเกสยังน่าลงทุน
นายธีรพันธุ์ จิตตาลาน กรรมการบริหารและประธานเจ้าหน้าที่บริหาร บลจ.ฟินันซ่า เปิดเผยว่า แม้สัปดาห์ที่ผ่านมาสถาบันจัดอันดับความน่าเชื่อถือมูดี้ส์ อินเวสเตอร์ เซอร์วิส ได้ลดอันดับความน่าเชื่อถือพันธบัตรรัฐบาลโปรตุเกสประเภทระยะยาวลง 2 อันดับ จากระดับ A1 เป็นระดับ A3 และระยะสั้นลดลง 1 อันดับ จาก P-1 เป็น P-2 แต่เป็นเรื่องที่ตลาดทราบล่วงหน้าแล้ว จึงยังเชื่อมั่นว่าเป็นโอกาสที่จะได้รับผลตอบแทนที่ดีกว่าลงทุนในประเทศ 
ทั้งนี้มูดี้ส์ให้เหตุผลถึงความกังวลเกี่ยวกับภาวะอัตราดอกเบี้ยในการกู้ยืมของรัฐบาลโปรตุเกสในตลาดทุนที่มีต้นทุนที่สูงขึ้น รวมถึงความกังวลถึงความสำเร็จมากน้อยเพียงใด ในการนำเสนอมาตรการที่เข้มงวดต่าง ๆ ไม่ว่าการขึ้นภาษีมูลค่าเพิ่ม หรือ ลดค่าใช้จ่ายในภาครัฐต่าง ๆ และความไม่แน่นอนในการที่รัฐบาลจะต้องเข้าไปสนับสนุนภาคธนาคารหรือองค์กรของรัฐที่มีภาระหนี้สินมากน้อยเพียงใด นอกจากปัจจัยภายในแล้ว ยังมีผลกระทบจากแนวโน้มอัตราดอกเบี้ยขาขึ้นสกุลยูโร และ ความไม่แน่นอนของเศรษฐกิจโลกจากภาวะราคาน้ำมันที่มีการปรับตัวสูงขึ้น ซึ่งจะกระทบต่อประเทศโปรตุเกสด้วย
อย่างไรก็ตาม ผลกระทบจากการลดอันดับความน่าเชื่อถือได้ส่งผลต่อต้นทุนการกู้ยืมเงินของรัฐบาลโปรตุเกสปรับเพิ่มขึ้นบ้าง โดยเมื่อวันที่ 16 มี.ค.2554 กระทรวงการคลังโปรตุเกสได้ออกประมูลตั๋วเงินคลังอายุ 1 ปี ที่อัตราดอกเบี้ยเฉลี่ย 4.33% เพิ่มขึ้น 0.30% จากการประมูลครั้งก่อน (เดือนก.พ.2554) แต่ความสนใจของนักลงทุนในพันธบัตรโปรตุเกสก็ยังมีมากถึง 2.20 เท่าของจำนวนเงินที่ออก แสดงถึงความมั่นใจของนักลงทุนที่ลงทุนในพันธบัตรระยะสั้นของโปรตุเกสยังมีอยู่สูง 
ปัจจุบันบริษัทเปิดขายถึงแม้ว่าต้นทุนดูจะเพิ่มขึ้น 0.30 % ต่อปี แต่เป็นการเพิ่มขึ้นจาก 2 ปัจจัย กล่าวคือส่วนหนึ่งเป็นการเพิ่มขึ้นจากทิศทางของอัตราดอกเบี้ยสกุลเงินยูโรที่มีแนวโน้มปรับตัวขึ้นอย่างต่อเนื่องจากเดือน กพ.ถึงปัจจุบัน โดยอัตราดอกเบี้ยกู้ยืมระหว่างธนาคารประเภท 1 ปี (EUR LIBOR ) มีการปรับเพิ่มขึ้น 0.180.20% และอีกส่วนหนึ่งเกิดจากผลกระทบจากค่าความเสี่ยงที่เพิ่มขึ้นตาม การลดอันดับความเชื่อถือของมูดี้ส์ ซึ่งมีการปรับขึ้นเพียงเล็กน้อยเท่านั้น ในระยะสั้นภาวะความเสี่ยงของพันธบัตรโปรตุเกสจึงมีผลกระทบไม่มากนั้น เพราะ ข่าวการลดอันดับความเชื่อถือของมูดี้ส์เป็นเรื่องที่ตลาดได้ทราบล่วงหน้าแล้ว กองทุนเปิดฟินันซ่าตราสารหนี้ต่างประเทศ 5 เดือน 1 (FAM FFI5M1) อายุโครงการประมาณ 5 เดือน ประมาณการผลตอบแทนถึง 3% ต่อปี และกองทุนเปิดฟินันซ่าตราสารหนี้ต่างประเทศ 10 เดือน 1 (FAM FFI10M1) อายุโครงการประมาณ 10 เดือน ให้ประมาณการผลตอบแทนถึง 4% ต่อปี เสนอขายถึงวันที่ 22 มี.ค. 2554
อยุธยาขอมติปิดกองทุนตราสารหนี้โลก
บลจ.อยุธยา เปิดเผยว่า ตามที่บริษัทได้จัดตั้งกองทุนเปิดอยุธยาโกลบอล คอนเวอร์ติเบิล บอนด์ (AYFGCB) ตั้งแต่วันที่ 13 พ.ค. 2545 ลงทุนในหน่วยลงทุนของกองทุน JPMorgan Fleming Funds–Global Convertible Bond Fund (กองทุนหลัก) ปรากฏว่าจากการวิเคราะห์และติดตามสถานการณ์เห็นว่า กองทุนหลักซึ่งมีนโยบายลงทุนในตราสารหนี้แปลงสภาพของบริษัทชั้นนำทั่วโลกอาจมีแนวโน้มการลงทุนในหลักทรัพย์ที่มีความเสี่ยงจากการถูกปรับลดอันดับความน่าเชื่อถือลงในสัดส่วนที่เพิ่มสูงขึ้น อาจส่งผลให้ผู้ถือหน่วยมีความเสี่ยงจากการลงทุน
บริษัทจึงมีมุมมองว่าสถานการณ์ดังกล่าวอาจส่งผลกระทบเชิงลบต่อผู้ถือหน่วยลงทุนในอนาคตได้และมีโอกาสที่จะไม่สอดคล้องกับนโยบายการลงทุนของกองทุนฯ เมื่อเริ่มจัดตั้งกองทุนฯ จึงจะขอมติเวียนผู้ถือหน่วยลงทุนเพื่อมีมติให้เลิกโครงการจัดการกองทุน โดยปิดสมุดทะเบียนพักการโอนหน่วยลงทุนเพื่อกำหนดสิทธิลงมติในวันที่ 4 เม.ย. 2554 และจะจัดส่งหนังสือแสดงมติเวียนในวันที่ 5 เม.ย. 2554 โดยให้ลงมติกลับมายังบริษัทภายในวันที่ 4 พ.ค. 2554นอกจากนี้ความเป็นผู้นำด้านกองทุนรวมตราสารทุนที่ลงทุนในต่างประเทศ (FIF) อเบอร์ดีนมีแผนในการนำเสนอผลิตภัณท์ใหม่ๆซึ่งเป็นผลิตภัณท์ของกลุ่มอเบอร์ดีนแก่นักลงทุน เพื่อโอกาสในการลงทุนในต่างประเทศ อีกทั้งอเบอร์ดีนมีเครือข่ายผู้สนับสนุนการขายผ่านทางธนาคารต่างระดับโลกและบริษัทหลักทรัพย์ชั้นนำที่ดำเนินธุรกิจในประเทศไทย อาทิ ธนาคารซิตี้แบงก์ ธนาคารฮ่องกงและเซี่ยงไฮ้ธนาคารสแตนดาร์ดชาร์เตอร์ด (ไทย) และบล.ภัทร เป็นต้น
“เรามุ่งเน้นในความเชี่ยวชาญของเราในการบริหารจัดการกองทุน นักลงทุนไทยรู้สึกประทับใจในความโดดเด่นของเรา เมื่อนักลงทุนต้องการกระจายการลงทุนไปต่างประเทศ มักจะมองหาผู้เชี่ยวชาญที่มีประสบการณ์การลงทุนจากทั่วโลก ซึ่งเราเชื่อว่าเราเป็นหนึ่งในอุตสาหกรรมนี้”น.ส.สุจารี กล่าว